Més de mil esportistes competiran al torneig de futbol 'Sports Cup' de Gandia
17 juny 2024

## Més de mil esportistes competiran al torneig de futbol 'Sports Cup' de Gandia17 juny 2024Última actualització: 17 juny 2024

![](../gestion/img/958f01919e51746b6c033f3e4a4db1bb017854cc15f8d5986a310512e8d8bae3.JPG)  
  

El **regidor delegat d'Esports, Jesús Naveiro** i **Álex Pla, representant de l'empresa organitzadora AC Sports i director de la iniciativa**, han anunciat hui la **setena edició del desafiament de futbol 'Gandia Sports Cup'**.  
  
La competició se celebrarà **entre el 25 i el 28 de juny** i es jugarà als camps de **Fort Llopis, Benirredrà i Rois de Corella**. 56 equips de diferents parts d'Espanya competiran en les categories de **benjamí, aleví, infantil i cadet**. Totes les finals se celebraran als camps de futbol de Roís de Corella, que serà la seu principal de la competició.  
  
_"Tindrem 40 grups de Castella-la Manxa, Castella i Lleó, Madrid, etc., i 16 de la Comunitat Valenciana. Parlem de més de 1.000 esportistes i 136 partits. Serà tota una festa de l'esport"_, ha comentat l'edil, qui també ha recordat que la ciutat _"continua apostant pel binomi turisme-esport gràcies al qual millorem les dades de desestacionalització, ja que molts dels jugadors venen acompanyats per les seues famílies"_.  
  
La **presentació de l'esdeveniment serà el 24 de juny**, dia en què es rebrà els participants i les famílies amb una gran celebració a l'**escenari Ripoll de la platja de Gandia**. La festa començarà a les 21.30 hi comptarà amb una batucada, animació, sorpreses, etc.  
  
_"Més enllà de la competició, és un torneig lúdic. Quan venem aquesta experiència, oferim als clubs l'oportunitat que tinguen un final de temporada divertit"_, ha assenyalat Pla.  
  
_"Pel que fa a l'impacte econòmic, els hotels rebran prop de 300.000 euros. A més, hem calculat que vindran aproximadament 1.500 pares i que gastant, de mitjana, 100 euros per dia, els visitants suposaran al voltant d'un milió d'euros per a la ciutat"_, ha afegit l'organitzador.  
  
Finalment, Pla ha agraït a l'Ajuntament tot el suport i l'ajuda a l'hora d'oferir allotjament als participants. _"La col·laboració entre una entitat pública i una altra de privada és el camí a seguir perquè aquest tipus d'esdeveniments estiguen creixent. Aquesta relació continuarà sent beneficiosa perquè, amb la reforma del Guillermo Olagüe, l'any que ve atraurem encara més equips"_, ha finalitzat.  
  
Els horaris dels diferents partits es publicaran a l'aplicació gratuïta 'Competize' i a la pàgina web de l'esdeveniment **[https://www.desafiocup.com/](https://www.desafiocup.com/)**.

[Twittear](https://twitter.com/share)